《斋中夜坐有感》
清代·毛国翰

高斋坐久星河转，永夜江城玉漏催。南极风声传鼓角，沧溟蜃气入楼台。

事关干济休论数，时系安危始见才。横海艨艟何日下，腐儒搔首问河魁。

作者简介：（1772—1846）湖南长沙人，字大宗，号青垣。嘉庆诸生。善强记，能背诵《佩文韵府》。肆力于诗，多凄苦之音。后被湖广总督裕泰招致幕府。有《麋园诗钞》、《天显纪事》、《青湘楼传奇》。